**KISKŐRÖS VÁROS POLGÁRMESTERE**

#### ELŐTERJESZTÉS

(a Képviselő-testület 2017. június 14-i ülésére)

**TÁRGY: LAKÁS BÉRBEADÁSA ALBERT ORSOLYA RÉSZÉRE**

Albert Orsolya kérelmet nyújtott be Kiskőrös Város Képviselő-testületének címezve annak érdekében, hogy Kiskőrös Város Önkormányzata bérlakást biztosítson számára.

Kérelmező 2015 óta a Kiskőrösi Óvodák nevelőtestületének megbecsült tagja. Vőlegénye fogtechnikusi és grafikus végzettséggel rendelkezik. Letelepedési szándékukat Kiskőrösre tervezik.

Anyagi helyzetük nem teszi lehetővé saját tulajdonú lakás megvásárlását, valamint piaci alapú albérlet fizetését, fenntartását, ezért kéri az Önkormányzat segítségét lakásproblémája megoldásához.

Az intézmény vezetője támogatja Albert Orsolya kérelmét. A Thököly úti tagóvodában fiatalosan, lendülettel végzi munkáját, megbízható pillére a munkaközösségnek. Közvetlen kollégájával együtt sikerült megvalósítaniuk a német nyelvi oktatást az óvodai csoportjukban, mely egyedülálló az öt tagintézményben itt Kiskőrösön.

Az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 6. § (1) bekezdése alapján a Képviselő-testület az önkormányzati bérlakást Kiskőrös város szakember-ellátottságának biztosítása és a pályakezdő szakemberek letelepítése érdekében Kiskőrös közigazgatási területén működő önkormányzati, állami és egyházi fenntartású intézmény vagy szervezet munkavállalója, valamint területi ellátási kötelezettség teljesítésére az Önkormányzattal kötött szerződés keretében egészségügyi feladatot ellátó háziorvos, házi gyermekorvos, fogorvos szakemberek részére - a polgármester javaslatára - pályázat kiírása nélkül adja bérbe.

Fentiekre tekintettel javasolom, hogy a Képviselő-testület a város szakember-ellátottságának biztosítása érdekében adja bérbe a 6200 Kiskőrös, Petőfi Sándor út 3. szám II. emelet 6. ajtószám alatti, 1 szoba, 1 konyha, 1 előszoba, 1 fürdőszoba, 1 loggia helyiségekből álló, összkomfortos, 37 m2 alapterületű lakást Albert Orsolya részére 2 éves időtartamra, de legfeljebb a Kiskőrösi Óvodáknál fennálló közalkalmazotti jogviszonya időtartamára.

**Kiskőrös, 2017. június 6.**

**Domonyi László sk.**

**polgármester**

## HATÁROZAT-TERVEZET

A Képviselő-testület

1. egyetért azzal, hogy a város szakember-ellátottságának biztosítása érdekében, valamint az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet értelmében az Önkormányzat üzleti vagyonát képező Kiskőrös belterületi 3140/A/8. hrsz-on nyilvántartott, természetben 6200 Kiskőrös, Petőfi Sándor út 3. szám II. emelet 6. ajtószám alatti, 1 szoba, 1 konyha, 1 előszoba, 1 fürdőszoba, 1 loggia helyiségekből álló, összkomfortos, 37 m2 alapterületű lakást bérbe adja Albert Orsolya 6200 Kiskőrös, Mohácsi utca 73. szám alatti lakos részére 2 éves időtartamra, de legfeljebb a Kiskőrösi Óvodáknál fennálló közalkalmazotti jogviszonya időtartamára.
2. felhatalmazza a polgármestert a határozat-tervezet mellékletét képező lakásbérleti szerződés aláírására.

**Felelős:** polgármester

**Határidő:** azonnal